ddrg/super_eurlex huggingface dataset:
Oficiālais Vēstnesis L 187 , 26/07/2000 Lpp. 0029 - 0029



Komisijas Regula (EK) Nr. 1633/2000 (2000. gada 25. jūlijs), ar ko groza Regulu (EEK) Nr. 2825/93, ar kuru paredz dažus sīki izstrādātus noteikumus Padomes Regulas (EEK) Nr. 1766/92 piemērošanai attiecībā uz koriģētu kompensāciju noteikšanu un piešķiršanu par labību, ko eksportē dažu alkoholisko dzērienu veidā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 1510/2000 [2], un jo īpaši tās 13. panta 5. punktu, tā kā: (1) Komisijas 1994. gada 30 maija Regulas (EK) Nr. 1222/24 6. pants, kurā sīki izstrādāti kopīgi noteikumi attiecībā uz kārtību, kādā piešķiramas eksporta kompensācijas par dažiem lauksaimniecības produktiem, ko eksportē tādu preču veidā, kuras nav iekļautas Līguma I pielikumā, un kritēriji, nosakot šo kompensāciju lielumu [3], un kurā jaunākie grozījumi izdarīti ar Regulu (EK) Nr. 701/2000 [4], paredz, ka eksporta kompensācijas par produktiem, kas minēti Komisijas Regulā (EEK) Nr. 2825/93 [5], kas grozīta ar Regulu (EK) Nr. 3098/94 [6], piešķir ar nosacījumu, ka uzrāda sertifikātu, kas saskaņā ar Regulas (EK) Nr. 1222/94 6.b pantu ir derīgs ne vairāk kā vienu budžeta laikposmu; budžeta laikposms ir noteikts Regulas (EK) Nr. 1222/94 1. panta 1.a) punktā un ilgst no 1. oktobra līdz nākamā gada 30. septembrim; Regulas (EEK) Nr. 2825/93 5. pants nosaka, ka koeficientu, kas piemērojams kontrolējamam un destilējamam labības daudzumam, piemēro no 1. jūlija līdz nākamā gada 30. jūnijam; lai atvieglotu attiecīgo spirta ražotāju darbības pārvaldību, šie divi laikposmi būtu jāsaskaņo un tādējādi koeficientu derīguma termiņš jāpielīdzina sertifikāta derīguma termiņam; attiecīgi būtu jāgroza Regulas (EEK) Nr. 2825/93 5. pants. (2) Šajā regulā paredzētie pasākumi ir saskaņā ar Labības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2825/93 5. panta otro daļu aizstāj ar šādu: "To piemēro no 1. oktobra līdz nākamā gada 30. septembrim. Atkāpjoties no iepriekšējā teikuma, attiecībā uz 2000./2001. laikposmu to piemēro no 2000. gada 1. jūlija līdz 2001. gada 30. septembrim." 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. To piemēro no 2000. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 25. jūlijā Komisijas vārdā — Komisijas loceklis Franz Fischler [1] OV L 181, 1.7.1992., 21. lpp. [2] OV L 174, 13.7.2000., 11. lpp. [3] OV L 136, 31.5.1994., 5. lpp. [4] OV L 83, 4.4.2000., 6. lpp. [5] OV L 258, 16.10.1993., 6. lpp. [6] OV L 328, 20.12.1994, 12. lpp. --------------------------------------------------
Oficiālais Vēstnesis L 253 , 07/10/2000 Lpp. 0015 - 0015



Komisijas Regula (EK) Nr. 2223/2000 (2000. gada 6. oktobris), ar kuru groza Regulu (EEK) Nr. 65/82, ar ko paredz sīki izstrādātus noteikumus par to, kā pārgrāmatot cukuru uz nākamo tirdzniecības gadu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 13. septembra Regulu (EK) Nr. 2038/1999 par tirgu kopīgo organizāciju cukura nozarē [1], kurā grozījumi izdarīti ar Komisijas Regulu (EK) Nr. 1527/2000 [2], un jo īpaši tās 32. panta 4. punktu, tā kā: (1) Regulas (EK) Nr. 2038/1999 32. panta 1. punkta otrā daļa ļauj cukura ražošanas uzņēmumam pārgrāmatot uz nākamo tirdzniecības gadu visu vai daļu tā saražotā A un B cukura, kas ir kļuvis par C cukuru, ko uzskata par daļu attiecīgā gada produkcijas, piemērojot samazināšanas mehānismu, kurš paredzēts minētās regulas 26. panta 5. punktā. (2) Sīki izstrādātie piemērošanas noteikumi, kas paredzēti Komisijas Regulā (EEK) Nr. 65/82 [3], kurā jaunākie grozījumi izdarīti ar Regulu (EK) Nr. 260/96 [4], regulē Regulas (EK) Nr. 2038/1999 32. panta 1. punkta pirmajā daļā minēto pārgrāmatošanu. Lai gan šie noteikumi attiecas uz nosacījumiem, kurus piemēro jaunai C cukura pārgrāmatošanas iespējai, tomēr ir vajadzīgi daži skaidrojumi, ņemot vērā to, ka uz šo pārgrāmatošanu neattiecas Regulas (EK) Nr. 2038/1999 32. panta 4. punktā noteiktais daudzuma ierobežojums. Attiecīgi ir jāgroza Regula (EEK) Nr. 65/82. (3) Šajā regulā paredzētie pasākumi ir saskaņā ar Cukura pārvaldības komitejas atzinumu, IR PIEŅĒMUSI ŠO REGULU. 1. pants Regulu (EEK) Nr. 65/82 groza šādi. 1. Regulas 2. panta 1. punkta otro daļu aizstāj ar šādu daļu: "Regulas (EK) Nr. 2038/1999 32. panta 1. punkta pirmajā daļā minētās pārgrāmatošanas gadījumā šo uzņēmuma lēmumu drīkst piemērot tikai līdz maksimālajam daudzumam, kas nepārsniedz 20 % no tā A kvotas, kura ir spēkā tirdzniecības gadā, kurā saražots attiecīgais cukurs." 2. Regulas 4. panta 1. punkta b) apakšpunktu aizstāj ar šādu tekstu: "b) pārgrāmatojamo tā B un C cukura daudzumu, ko izsaka kā balto cukuru, kuru attiecīgi sadala šādi: - pārgrāmatošana saskaņā ar Regulas (EK) Nr. 2038/1999 32. panta 1. punkta pirmo daļu, - pārgrāmatošana saskaņā ar Regulas (EK) Nr. 2038/1999 32. panta 1. punkta otro daļu." 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 6. oktobrī Komisijas vārdā — Komisijas loceklis Franz Fischler [1] OV L 252, 25.9.1999., 1. lpp. [2] OV L 175, 14.7.2000., 59. lpp. [3] OV L 9, 14.1.1982., 14. lpp. [4] OV L 34, 13.2.1996., 16. lpp. --------------------------------------------------
Oficiālais Vēstnesis L 075 , 24/03/2000 Lpp. 0044 - 0044



Komisijas Regula (EK) Nr. 620/2000 (2000. gada 23. marts), ar ko groza Padomes Regulu (EK) Nr. 1722/1999 attiecībā uz to cieto kviešu un dažu graudaugu atlieku importu, kuru izcelsme ir Marokā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 29. jūlija Regulu (EK) Nr. 1722/1999 par to kliju, atsiju un citu atlieku importu, kuras radījusi dažu graudaugu sijāšana, malšana vai cita apstrāde un kuru izcelsme ir Alžīrijā, Marokā un Ēģiptē, un par to cieto kviešu importu, kuru izcelsme ir Marokā [1], un jo īpaši tās 6. pantu, tā kā: (1) Priekšrocības, kas piešķirtas saskaņā ar to Sadarbības nolīgumu starp Eiropas Kopienu un Maroku par kliju, atsiju un cieto kviešu importu, kas ir spēkā no 1978. gada, ir ieviestas ar Regulu (EK) Nr. 1722/1999. (2) Minēto Sadarbības nolīgumu no 2000. gada 1. marta aizstāja ar jauno Eiropas un Vidusjūras reģiona valstu nolīgumu, ar kuru izveido asociāciju starp Eiropas Kopienām un to dalībvalstīm [2] no vienas puses un Marokas Karalisti no otras puses. Priekšrocības, kas izriet no iepriekšējā Sadarbības nolīguma, beidzas minētajā datumā. (3) Tādēļ būtu jāgroza Regula (EK) Nr. 1722/1999, lai atceltu visas norādes uz produktiem, kuru izcelsme ir Marokā. (4) Šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulu (EK) Nr. 1722/1999 groza šādi: 1. Regulas 1. pantu aizstāj ar šādu pantu: "1. pants Šajā regulā ir paredzēti noteikumi, ko piemēro īpašajam režīmam, kādā importē klijas, atsijas un citas atliekas, kuras radījusi konkrētu graudaugu sijāšana, malšana vai cita apstrāde un kuru izcelsme ir Alžīrijā un Ēģiptē." 2. Regulas 2. pantu aizstāj ar šādu pantu: "2. pants Muitas nodoklis, ko piemēro to kliju, atsiju un citu atlieku importam Kopienā, kuru radījusi konkrētas labības, uz ko attiecas KN kodi 23023010 līdz 23024090, un kuru izcelsme ir Alžīrijā, sijāšana, malšana vai cita apstrāde, ir 40 % no tās summas, kas noteikta kopējā muitas tarifā, kuru turpmāk samazina par EUR 7,25 par tonnu." 3. Regulas 4. pantu aizstāj ar šādu pantu: "4. pants Šīs regulas 2. un 3. pantu piemēro visam importam, par kuru importētājs var iesniegt pierādījumu, ka attiecīgi Alžīrija vai Ēģipte ir iekasējusi eksporta maksājumu saskaņā ar Sadarbības nolīguma ar Alžīriju 21. pantu un Sadarbības nolīguma ar Ēģipti 20. pantu." 4. Svītro 5. pantu. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 2000. gada 1. marta. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 23. martā Komisijas vārdā — Komisijas loceklis Franz Fischler [1] OV L 203, 3.8.1999., 16. lpp. [2] OV L 70, 18.3.2000., 2. lpp. --------------------------------------------------
Oficiālais Vēstnesis L 179 , 18/07/2000 Lpp. 0010 - 0010



Komisijas Regula (EK) Nr. 1560/2000 (2000. gada 17. jūlijs), ar kuru groza Regulu (EK) Nr. 2771/1999, ar ko paredz sīki izstrādātus noteikumus par to, kā piemērot Padomes Regulu (EK) Nr. 1255/1999 attiecībā uz intervenci sviesta un krējuma tirgū EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1040/2000 [2], un jo īpaši tās 10. pantu, tā kā: (1) Komisijas 1999. gada 16. decembra Regulā (EK) Nr. 2771/1999, kas nosaka sīki izstrādātus noteikumus par Padomes Regulas (EK) Nr. 1255/1999 piemērošanu attiecībā uz intervenci sviesta un krējuma tirgū [3], izklāstīti noteikumi par sviesta piegādi, ievešanu noliktavā, glabāšanu un izvešanu no noliktavas. Lai nodrošinātu lielāku skaidrību tirgus dalībniekiem, būtu jāprecizē spēkā esošie noteikumi un jo īpaši prasības par tāda sviesta glabāšanas izmaksām un kontroli, uz kuru attiecas privātās glabāšanas līgumi. (2) Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 2771/1999 groza šādi: 1. Otro un trešo daļu 17. panta 2. punktā aizstāj ar šādu tekstu: "Maksājamās glabāšanas izmaksas nosaka, ņemot vērā ievešanas, izvešanas un glabāšanas izmaksu standartasummas, ko nosaka saskaņā ar Padomes Regulas (EEK) Nr. 1883/78 [4] 6. pantu." 2. Minētās regulas 33. panta 3. punktu aizstāj ar šo: "3. Kompetentā aģentūra līgumā noteiktā glabāšanas termiņa beigās, ņemot paraugus, pārbauda svaru un identitāti. Tomēr, ja sviests noliktavā atrodas vēl pēc maksimālā līgumā noteiktā glabāšanas termiņa beigām, minēto pārbaudi var veikt, sviestu izvedot no noliktavas. Lai veiktu pirmajā daļā minēto pārbaudi, līgumslēdzējs, norādot attiecīgās glabājamās partijas, kompetento aģentūru informē piecu darba dienu laikā pirms: i) maksimālā līgumā noteiktā 210 dienu ilgā glabāšanas termiņa beigām, vai ii) pirms izvešanas sākuma, ja produktus izved 210 dienu termiņa laikā vai pēc tā. Dalībvalstis var paredzēt termiņus, kas ir īsāki par piecām darba dienām." 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 17. jūlijā Komisijas vārdā — Komisijas loceklis Franz Fischler [1] OV L 160, 26.6.1999., 48. lpp. [2] OV L 118, 19.5.2000., 1. lpp. [3] OV L 333, 24.12.1999., 11. lpp. [4] OV L 216, 5.8.1978., 1. lpp. --------------------------------------------------
Oficiālais Vēstnesis L 333 , 29/12/2000 Lpp. 0072 - 0073



Komisijas Regula (EK) Nr. 2882/2000 (2000. gada 27. decembris), ar ko groza Regulu (EK) Nr. 2331/97 par īpašiem nosacījumiem eksporta kompensāciju piešķiršanai par noteiktiem cūkgaļas produktiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1365/2000 [2], un jo īpaši tās 13. panta 12. punktu un 22. pantu, tā kā: (1) Ar Komisijas Regulu (EK) Nr. 2331/97 [3], kurā jaunākie grozījumi izdarīti ar Regulu (EK) Nr. 739/98 [4], noteikti kvalitātes kritēriji, kas jāievēro, piešķirot eksporta kompensācijas noteiktiem cūkgaļas produktiem. (2) Ar Komisijas 1987. gada 17. decembra Regulu (EEK) Nr. 3846/87, ar ko izveido lauksaimniecības produktu nomenklatūru eksporta kompensācijām [5], kurā jaunākie grozījumi izdarīti ar Regulu (EK) Nr. 2425/2000 [6], noteikts to cūkgaļas produktu saraksts, par kuriem var piešķirt eksporta kompensācijas. (3) Lai efektīvāk izmantotu pieejamos līdzekļus, Regulas (EK) Nr. 2331/97 I pielikumā minētie produktu kodi ir jāsaskaņo ar jaunākajiem Regulas (EEK) Nr. 3846/87 grozījumiem un jānosaka augstāki kvalitātes kritēriji produktiem, kas pieder KN pozīcijai 16010091, kas nesatur mājputnu gaļu. (4) Šajā regulā paredzētie pasākumi ir saskaņā ar Cūkgaļas pārvaldības komitejas atzinumu, IR PIEŅĒMUSI ŠO REGULU. 1. pants Ar šo ieraksti, kas Regulas (EK) Nr. 2331/97 I pielikumā attiecas uz pozīciju 16010091, tiek aizstāti ar tiem, kas izklāstīti šīs regulas pielikumā. 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. To piemēro no 2001. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 27. decembrī Komisijas vārdā — Komisijas loceklis Franz Fischler [1] OV L 282, 1.11.1975., 1. lpp. [2] OV L 156, 29.6.2000., 5. lpp. [3] OV L 323, 26.11.1997., 19. lpp. [4] OV L 102, 2.4.1998., 22. lpp. [5] OV L 366, 24.12.1987., 1. lpp. [6] OV L 279, 1.11.2000., 14. lpp. -------------------------------------------------- PIELIKUMS KN kods | Apraksts | Produkta kods | Nosacījumi | 160100 | Desas un līdzīgi izstrādājumi no gaļas, gaļas subproduktiem vai asinīm; pārtikas produkti, kuru pamatā ir šie izstrādājumi: | | | | – Citi: | | | 16010091 | – – Nevārītas žāvētas vai ziežamās desas | | | | – – kas nesatur mājputnu gaļu vai subproduktus | 160100919120 | a)ar proteīna saturu ne mazāk kā 16 % no neto svarab)bez svešas izcelsmes ūdens piedevasc)proteīni ir aizliegti, izņemot dzīvnieku proteīnus | | – – Citi | 160100919190 | a)ar proteīna saturu ne mazāk kā 12 % no neto svarab)bez svešas izcelsmes ūdens piedevasc)proteīni ir aizliegti, izņemot dzīvnieku proteīnus | --------------------------------------------------
Oficiālais Vēstnesis L 089 , 11/04/2000 Lpp. 0003 - 0003



Komisijas Regula (EK) Nr. 744/2000 (2000. gada 10. aprīlis), ar kuru labo Regulu (EEK) Nr. 32/82, ar ko paredz nosacījumus īpašu eksporta kompensāciju piešķiršanai par liellopu gaļu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1254/1999 par liellopu gaļas tirgus kopīgo organizāciju [1] un jo īpaši tās 33. panta 12. punktu, tā kā: (1) Komisijas Regula (EEK) Nr. 32/82 [2], kurā jaunākie grozījumi izdarīti ar Regulu (EK) Nr. 2326/97 [3], paredz nosacījumus, ar kādiem piešķir īpašas eksporta kompensācijas par liellopu gaļu. (2) Redakcionālas kļūdas dēļ Regulā (EEK) Nr. 32/82, izdarot jaunākos grozījumus ar Regulu (EK) Nr. 2326/97, tika svītrots 2. panta 2. punkta otrā daļas pēdējais teikums. Minētais teikums tādēļ atkārtoti jāievieš tekstā no 1997. gada 3. decembra – dienas, kad stājās spēkā Regula (EK) Nr. 2326/97. (3) Šajā regulā paredzētie pasākumi ir saskaņā ar Liellopu un teļa gaļas pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 32/82 2. panta 2. punkta otro daļu papildina ar šādu teikumu: "Kompetentās iestādes tomēr var atļaut produkcijas iesaiņošanu ar nosacījumu, ka uz katra produkta joprojām paliek redzama 3. panta 2. punktā minētā atšķirības zīme vai zīmogs." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1997. gada 3. decembra. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 10. aprīlī Komisijas vārdā — Komisijas loceklis Franz Fischler [1] OV L 160, 26.6.1999., 21. lpp. [2] OV L 4, 8.1.1982., 11. lpp. [3] OV L 323, 26.11.1997., 1. lpp. --------------------------------------------------
Oficiālais Vēstnesis L 177 , 30/06/2001 Lpp. 0056 - 0056



Komisijas Regula (EK) Nr. 1324/2001 (2001. gada 29. jūnijs), ar ko groza Regulu (EEK) Nr. 1617/93 attiecībā uz apspriedēm par pasažieru pārvadājumu tarifiem un laika nišu sadali lidostās EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 14. decembra Regulu (EEK) Nr. 3976/87 par Līguma 85. panta 3. punkta piemērošanu dažām nolīgumu un saskaņotu darbību kategorijām gaisa transporta nozarē [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši 2. pantu, publicējusi šīs regulas projektu [2], apspriedusies ar Padomdevēju komiteju vienošanos un dominējoša stāvokļa jautājumos gaisa transporta nozarē, tā kā: (1) Ar Komisijas Regulu (EEK) Nr. 1617/93 [3], kurā jaunākie grozījumi izdarīti ar Regulu (EK) Nr. 1083/1999 [4], Komisija cita starpā piešķīrusi grupālo atbrīvojumu konsultācijām par pasažieru un to bagāžas pārvadājumu tarifiem regulārās gaisa satiksmes līnijās, laika nišu sadali un lidostu grafiku sastādīšanu. Šī regula ir piemērojama līdz 2001. gada 30. jūnijam. (2) Komisija sākusi konsultācijas par to, vai pašreizējā veidā būtu saglabājams grupālais atbrīvojums konsultācijām par pasažieru pārvadājumu tarifiem. Šīs konsultācijas noslēgsies 2001. gada beigās. Pēc šīm konsultācijām Komisija varēs iesniegt priekšlikumus par jauniem grupālajiem atbrīvojumiem vai sākt atsevišķu procedūru. Tāpēc pašlaik spēkā esošais grupālais atbrīvojums konsultācijām par pasažieru pārvadājumu tarifiem būtu jāpagarina uz vienu gadu. (3) Iemesli, kuru dēļ 1993. gadā piešķīra grupālo atbrīvojumu nolīgumiem un saskaņotām darbībām laika nišu sadalei un lidostu grafiku sastādīšanai gaisa satiksmes pakalpojumu sniegšanai, joprojām ir tieši tādi paši arī tagad. Tāpēc ir ieteicams pagarināt šā grupālā atbrīvojuma termiņu. Šāds termiņa pagarinājums būtu jāpiešķir uz trim gadiem, lai šo grupālo atbrīvojumu varētu pielāgot paredzētajiem grozījumiem Padomes 1993. gada 18. janvāra Regulā (EEK) Nr. 95/93 par kopīgiem laika nišu piešķiršanas noteikumiem Kopienas lidostās [5], kad tie tiks pieņemti. (4) Tādēļ būtu attiecīgi jāgroza Regula (EEK) Nr. 1617/93, IR PIEŅĒMUSI ŠO REGULU. 1. pants Ar šo Regulas (EEK) Nr. 1617/93 7. panta otro daļu aizstāj ar šādu daļu: "Tā ir piemērojama līdz 2002. gada 30. jūnijam attiecībā uz atbrīvojumu konsultācijām par pasažieru un to bagāžas pārvadājumu tarifiem un līdz 2004. gada 30. jūnijam attiecībā uz atbrīvojumu par laika nišu sadali un lidostu grafiku sastādīšanu." 2. pants Šī regula stājas spēkā 2001. gada 1. jūlijā. Regula uziek saistības kopumā un ir tieši piemērojama visās dalībvalstīs. Briselē, 2001. gada 29. jūnijā Komisijas vārdā — Komisijas loceklis Mario Monti [1] OV L 374, 31.12.1987., 9. lpp. [2] OV C 107, 7.4.2001., 4. lpp. [3] OV L 155, 26.6.1993., 18. lpp. [4] OV L 131, 27.5.1999., 27. lpp. [5] OV L 14, 22.1.1993., 1. lpp. --------------------------------------------------
Oficiālais Vēstnesis L 234 , 01/09/2001 Lpp. 0010 - 0010



Eiropas Parlamenta un Padomes Regula (EK) Nr. 1726/2001 (2001. gada 23. jūlijs), ar ko groza 21. pantu Padomes Regulā (EK) Nr. 1291/96 par pārtikas atbalsta politiku un pārtikas atbalsta pārvaldību, kā arī īpašām darbībām pārtikas drošības atbalstīšanai EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 179. pantu, ņemot vērā Komisijas priekšlikumu [1], saskaņā ar Līguma 251. pantā noteikto procedūru [2], tā kā: (1) Kopiena un tās dalībvalstis ir pievienojušās vairākiem starptautiskiem aktiem attiecībā uz pārtikas atbalsta politiku, pārtikas atbalsta pārvaldību un īpašām darbībām pārtikas drošības atbalstīšanai, to skaitā 1999. gada Pārtikas atbalsta konvencijai. (2) Šī konvencija ir apstiprināta ar Padomes 2000. gada 13. jūnija Lēmumu 2000/421/EK par 1999. gada Pārtikas atbalsta konvencijas noslēgšanu Eiropas Kopienas vārdā [3]. (3) Padomes Regulas (EK) Nr. 1292/96 [4] 21. pants ir jāpielāgo 1999. gada Pārtikas atbalsta konvencijas III un IV pantam, IR PIEŅĒMUŠI ŠO REGULU. 1. pants Regulas (EK) Nr. 1292/96 21. pantu groza šādi: "21. pants 1. Pēc Komisijas priekšlikuma un apspriedusies ar Eiropas Parlamentu, Padome, pieņemot lēmumu ar kvalificētu balsu vairākumu, nosaka Kopienas daļu kopējā atbalsta apjomā, izsakot to tonnās kviešu vai to vērtībā vai arī gan tonnāžā, gan pēc vērtības, kas Pārtikas atbalsta konvencijā noteikts kā Kopienas un dalībvalstu kopējais ieguldījums. 2. Komisija koordinē Kopienas un dalībvalstu darbības attiecībā uz atbalsta piegādi saskaņā ar Pārtikas atbalsta konvenciju un nodrošina, ka Kopienas un dalībvalstu kopējais ieguldījums ir vismaz tik liels kā minētajā konvencijā paredzētās saistības." 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 23. jūlijā Eiropas Parlamenta vārdā — priekšsēdētāja N. Fontaine Padomes vārdā — priekšsēdētāja A. Neyts-uyttebroeck [1] OV C 154 E, 29.5.2001., 108. lpp. [2] Eiropas Parlamenta 2001. gada 16. maija Atzinums (Oficiālajā Vēstnesī vēl nav publicēts) un Padomes 2001. gada 10. jūlija Lēmums. [3] OV L 163, 4.7.2000., 37. lpp. [4] OV L 166, 5.7.1996., 1. lpp. --------------------------------------------------
Oficiālais Vēstnesis L 266 , 06/10/2001 Lpp. 0008 - 0008



Komisijas Regula (EK) Nr. 1955/2001 (2001. gada 5.oktobris), ar kuru groza Komisijas Regulu (EK) Nr. 2879/2000, ar ko paredz sīki izstrādātus noteikumus par to, kā piemērojama Padomes Regula (EK) Nr. 2702/1999 par informācijas un veicināšanas pasākumiem attiecībā uz lauksaimniecības produktiem trešās valstīs EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 14. decembra Regulu (EK) Nr. 2702/1999 par informācijas un veicināšanas pasākumiem attiecībā uz lauksaimniecības produktiem trešās valstīs [1] un jo īpaši tās 11. pantu, tā kā: (1) Komisijas Regulā (EK) Nr. 2879/2000 [2], kas grozīta ar Regulu (EK) Nr. 962/2001 [3], paredzēti sīki izstrādāti noteikumi iepriekšminētās regulas piemērošanai. (2) Regulas (EK) Nr. 2879/2000 9. panta 3. punktā noteikts, ka termiņš Komisijas lēmuma pieņemšanai par iesniegtajām programmām un attiecīgajām īstenotājām struktūrām ir 30. septembris. (3) Dalībvalstīm ir piešķirts papildu laiks, lai nosūtītu Komisijai pirmajam gadam izraudzīto programmu un īstenotāju struktūru sarakstu. (4) Ieviešot jaunos veicināšanas pasākumus, radušās grūtības, kuru dēļ dažu dalībvalstu iesniegtās programmas tika novērtētas kā nepilnīgas un tās bija ievērojami jāpapildina ar ziņām, kas tikai nesen nonākušas Komisijas rīcībā. (5) Lai varētu pabeigt programmu izskatīšanu un izraudzīšanu, termiņš Komisijas lēmuma pieņemšanai šādos apstākļos pirmajā gadā būtu jāpagarina līdz 20. novembrim. (6) Šajā regulā paredzētie pasākumi ir saskaņā ar atzinumu, ko sniegusi Pārvaldības komiteju apvienotā sanāksme lauksaimniecības produktu veicināšanas jautājumos, IR PIEŅĒMUSI ŠO REGULU. 1. pants Regulas (EK) Nr. 2879/2000 9. panta 3. punktā iekļauj šādu daļu: "Tomēr pirmajā gadā Komisija pieņem lēmumu ne vēlāk kā 2001. gada 20. novembrī." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 2001. gada 1. oktobra. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 5. oktobrī Komisijas vārdā — Komisijas loceklis Franz Fischler [1] OV L 327, 21.12.1999., 7. lpp. [2] OV L 333, 29.12.2000., 63. lpp. [3] OV L 136, 18.5.2001., 3. lpp. --------------------------------------------------